    Nígbà tí o di ọjọ́ kan. Mo lọ kúnlẹ̀, mo ké sí Ọlọ́run, mo bẹ ẹ kí o maṣe jẹ́ kí ojú tì mi, mo ké tàánútàánú tó bẹ́ẹ̀ tí omi ń bọ́ lójú mi nígbà ti mo fi máa jáde. Nígbà tí o di òru ọjọ́ yìí ni ìyá mi ti isà òkú wá bá mi. Nígbà tí o dé, ó jí mi kalẹ̀, o kí mi dáadáa, o ni ko nn ma ṣe jẹ́ ki àyà mi já, n ó ṣẹ́gun àwọn ẹranko. O ni oun ti fọrọ aṣẹ lọ́wọ́ Ọlọ́run ọba kí òun tó máa bọ̀, Ọlọ́run sì ti wí pé òun wà lẹ́yìn mi. Lẹ́yìn náà, o fún mi ni ẹyọ obì kan báyìí, o tún fún mi ni àwọn èso igi, o sì fún mi ni ẹyọ àgbàdo púpọ̀, o ni obi ìgbéraga, àgbàdo ìgberaga àti eso igberaga ni òun fún mi wọ̀n-ọnnì, ìgbà tí a bá jí, kí a fi obi ìgbéraga fún àwọn iwin jẹ, kí a fi àgbàdo ìgbéraga fún àwọn ẹyẹ, kí a sì fi èso ìgbéraga fún àwọn ẹranko. O ní bí a bá ṣe bẹ́ẹ̀ a kò ní pẹ́ ṣẹ́gun. Ìgbà tí o wí báyìí tán, ìyá mi wọ inú ilẹ̀ lọ.
    Nigba ti o di ojo kan. Mo lo kunle, mo ke si Olorun, mo be e ki o mase je ki oju ti mi, mo ke taanutaanu to bee ti omi n bo loju mi nigba ti mo fi maa jade. Nigba ti o di oru ojo yii ni iya mi ti isa oku wa ba mi. Nigba ti o de, o ji mi kale, o ki mi daadaa, o ni ko nn ma se je ki aya mi ja, n o segun awon eranko. O ni oun ti foro ase lowo Olorun oba ki oun to maa bo, Olorun si ti wi pe oun wa leyin mi. Leyin naa, o fun mi ni eyo obi kan bayii, o tun fun mi ni awon eso igi, o si fun mi ni eyo agbado pupo, o ni obi igberaga, agbado igberaga ati eso igberaga ni oun fun mi won-onni, igba ti a ba ji, ki a fi obi igberaga fun awon iwin je, ki a fi agbado igberaga fun awon eye, ki a si fi eso igberaga fun awon eranko. O ni bi a ba se bee a ko ni pe segun. Igba ti o wi bayii tan, iya mi wo inu ile lo.